1993

Godina 1993 (MCMXCIII) bila je redovna godina koja počinje u petak po gregorijanskom kalendaru (link pokazuje kalendar).



Događaji

Januar/Siječanj 

 1. 1. - Baršunasti razvod Čehoslovačke, nastaju samostalne  i .
 1. 1. - Evropska zajednica eliminisala trgovačke barijere, nastaje jedinstveno tržište.
 1. 1. - Pokrenut TV kanal Euronews.
 2 - 4. 1. - Rat u Bosni i Hercegovini: Predstavnici tri bosanske strane, kao i Srbije i Hrvatske počeli preliminarne razgovore u Ženevi o Vens-Ovenovom planu - podela BiH u 10 provincija + neutralno Sarajevo. Karadžić hoće samostalnost RS (u BiH), Boban je potpisao primirje i ustavni dokument, Izetbegović ne prihvata granice provincija.
 3. 1. - Samit u Moskvi: Jeljcin i Buš potpisali plan START II koji bi zabranio rakete sa više bojevih glava - nije stupio na snagu.
 3. 1. - Prva epizoda Star Trek: Deep Space Nine, sedam sezona sa 176 epizoda.
 3 - 4. 1. - Opsada Sarajeva: U staračkom domu u Nedžarićima od hladnoće umire 10 stanara. Temperatura je -12 do -10 stepeni, 3. 1. je 25. dan bez struje i vode; i srpska i muslimanska strana ometaju ekipe za opravku instalacija.
 6. 1. - Bez rezultata u razgovorima Vensa i Ovena sa Miloševićem. Predsednik SRJ Ćosić predlaže vladu nacionalnog spasa, kritikuje mirovni plan kao ultimativni koncept koji preti vazdušnim i raketnim napadom na bosanske Srbe. 
 6. 1. ? - Pripadnici ARBiH ubili Josipa Gogalu, šefa uprave prihoda vlade BiH i još četvoricu Hrvata, raspaljuje se muslimansko-hrvatski sukob u BiH.
 6 - 20. 1. - Druga faza Bombajskih nemira između muslimana i hinduista, posledica rušenja Babri Masdžida prošlog meseca - stotine mrtvih.
 7 - 8. 1. - Napad ARBIH iz Srebrenice na srpsko selo Kravicu.
 7. 1. - Jerry Rawlings, vojni lider Gane od 1981, započinje demokratski dobijen mandat (predsednik do 2001).
 8. 1. - Potpredsednik vlade BiH Hakija Turajlić ubijen u transporteru UN na srpskom kontrolnom punktu (Karadžić se izvinjava zbog toga).
 8. 1. - Skupština RS u Bijeljini protiv Vens-Ovenovog plana.

 10 - 12. 1. - Nastavak razgovora u Ženevi: bez pomaka, Karadžić kaže da će plan predati parlamentu.
 10. 1. - Momir Bulatović reizabran za predsednika Crne Gore.
 11. 1. - HVO napada Gornji Vakuf i okolna sela (Gornji Vakuf bi po planu pripao većinski hrvatskoj provinciji). Na Sarajevo pada preko 900 granata, uključujući bolnički kompleks na Koševu.
 12 - 22. 1. - Neuspešna ofanziva ARBiH prema Višegradu i Rudom.
 13. 1. - Potpisana Konvencija o hemijskom oružju (na snazi od 1997).
 13 - 22. 1. - Više koalicionih udara u Iraku povodom kršenja zone neletenja i Krize razoružanja Iraka. Islamske zemlje postavljaju pitanja zašto se nešto slično ne uradi u Bosni.
 15. 1. - Red za vodu kod sarajevske pivare: od granate stradalo osam ljudi.
 15. 1. - U Palermu uhapšen mafijaški bos Salvatore Riina "Zver" posle 23 godine u bekstvu - ranije je osuđen na doživotnu kaznu, umire 2017; njegovi saradnici izvode niz terorističkih napada.

 16. 1. - Ofanziva ARBiH u Podrinju, poginulo 69 srpskih vojnika i civila u Skelanima kod Srebrenice, granate pale i na Bajinu Baštu u Srbiji.
 16. 1. - Ministar obrane BiH Božo Raić zahteva da se muslimanske trupe podrede hrvatskim i obrnuto, zavisno od provincije predviđene po Vens-Ovenovom planu - komandant ARBiH Sefer Halilović zahteva da se to ignoriše.
 17. 1. - Prvi UN-ov konvoj je stigao u Žepu.
 17. 1. - Tuđman kaže da Izetbegović predstavlja samo muslimanske interese i da je sporazum Srba i Hrvata jedina mogućnost za trajni mir na Balkanu.
 18. 1. - Veći napad HVO na Gornji Vakuf, muslimansko-hrvatski sukobi se šire na Novi Travnik, Bugojno i druga mesta srednje Bosne.

 20. 1. - Bill Clinton preuzeo dužnost predsjednika SAD (dva mandata do 2001). Državni sekretar je Warren Christopher (do 1997). Clintonovo vreme u SAD je označeno ekonomskim procvatom.
 20. 1. - Skupština bosanskih Srba na Palama prihvata osnovne principe Vens-Ovenovog plana, pod pritiskom sprovođenja zone neletenja iznad BiH i novih sankcija SRJ; za premijera RS postavljen Vladimir Lukić (do 1993). Vens i Oven dogovorili primirje između Muslimana i Hrvata, ali borbe se nastavljaju; nova primirja 24-togi 27-mog.
 21. 1. - U Trebinju pretučen Srđan Aleksić, jer je branio sugrađanina Bošnjaka. Umire 27. 1..
 21. 1. - Izveštaj Amnesty Internationala tvrdi da su žene sa svih strana u BiH, a naročito Muslimanke, pretrpele "užasno" seksualno nasilje.
 21. 1. - Konvoj barži sa 6.000 tona nafte ušao u SRJ Dunavom sa istoka, probijajući embargo - kapetani su pretili da će zapaliti brodove ili prosuti naftu ako budu zaustavljeni.

 22 - 27. 1. - Rat u Hrvatskoj: hrvatska Operacija Maslenica (Gusar) s ciljem eliminacije krajinskih snaga iz zadarskog zaleđa i zauzimanja puta Maslenica - Zadar, veze Dalmacije sa ostatkom Hrvatske. Osim Maslenice, i lokacije bivšeg mosta, zauzet je i Zemunik i položaji na Velebitu.
 23. 1. - Predstavljen Mosaic, "alfa/beta verzija 0.5" - prvi popularan grafički web pretraživač.
 23 - 30. 1. - U Ženevi se nastavljaju pregovori o BiH, glavna tema su granice predloženih provincija - Karadžić hoće koridor a Izetbegović misli da bi Srbi dobili previše (43% BiH).
 25. 1. - Rezolucija 802: zahteva se prekid neprijateljstava i povlačenje hrvatskih snaga iz UNPA područja, osuđuju se napadi tih snaga na UNPROFOR, zahteva se pridržavanje mirovnog plana UN, uključujući demobilizaciju srpske teritorijalne odbrane.
 25. 1. - Hrvatska vojska zauzela aerodrom u Zemuniku.

 25. 1. - Sastala se novoizabrana skupština Srbije, Slobodan Milošević položio zakletvu za novi petogodišnji mandat.
 25. 1. - Italijanska vojna plovila zaplenila brod sa oružjem u Jadranu, za koje se misli da je iz Irana, namenjeno bosanskim Muslimanima.
 25. 1. - Pakistanski imigrant Mir Aimal Kansi izvodi teroristički napad ispred sjedišta CIA-e.
 27. 1. - Arkanovi "Tigrovi" izvode kontranapad blizu Zemunika. Rusija preti da će tražiti sankcije Hrvatskoj ako ova ne prekine ofanzivu.
 27. 1. - Madeleine Albright imenovana za ambasadora SAD pri UN (do 1997).
 28. 1. - Operacija Peruća: HV zauzela oštećenu branu Peruća.

Februar/Veljača 

 1. 2. - Izdata novčanica od 100.000 dinara (djevojka sa maramom).
 1. 2. - Boj za Kašić kod Novigrada: neuspješan srpski protunapad.
 3. 2. - Zvaničnici Klintonove administracije izjavili da neće pritiskati muslimansku stranu da prihvati Vens-Ovenov plan, jer smatra da je nepraktičan i da "nagrađuje etničko čišćenje" (ali 10. 2. promenili stav).
 4. 2. - Nastavak razgovora u Njujorku, prisutni su Silajdžić, Karadžić i Boban.
 4. 2. - Prikazan film Groundhog Day.
 5. 2. - Federalizacija Belgije.
 6. 2. - Zvaničnici UN govore o novoj rundi etničkog čišćenja u istočnoj Bosni i Hercegovini (sela oko Zvornika, Trebinje), što diplomate pripisuju mapi iz mirovnog plana; VRS je ovih dana otvorila koridor za izbeglice iz Cerske, okoline Zvornika, Kamenice.
 6. 2. - Privremeno suspendovani humanitarni letovi u Sarajevo, nakon što je jedan nemački avion pogođen u blizini Karlovca - ranjen član posade. Sutradan otkazani i civilni letovi iznad Hrvatske.
 6. 2. - Navodno granatiran Šibenik - šest godina kasnije procurilo da su eksplozije bile inscenirane zbog izbora (grad sutradan zaista gađan "orkanima").
 7. i 21. 2. -  Izbori za Županijski dom u Hrvatskoj, HDZ ima najviše mjesta.
 8. 2. - Sudar putničkog i vojnog aviona blizu Teherana - 133 mrtvih.
 8. 2. - U Rusiji počinje privatizacija velikih preduzeća - vaučarska privatizacija osam velikih firmi u Volgogradu.
 8. 2. - U opticaj ulaze češka i slovačka kruna (slovačka je zamenjena eurom 2009).
 9. 2. - Generalni sekretar UN Boutros-Ghali podržava mirovni plan za BiH, okrivljuje muslimansku delegaciju za zastoj u pregovorima.

 9. 2. - Radoje Kontić je novi premijer SRJ (do 1998), umesto Milana Panića, smenjenog krajem prošle godine.
 10. 2. - Nova vlada u Srbiji, premijer Nikola Šainović na čelu manjinske SPS-ove vlada, sa podrškom SRS.
 10. 2. - Operacija Cerska: kontraofanziva VRS na istoku Bosne.
 10. 2. - Državni sekretar SAD Christopher izlaže plan u šest tačaka za BiH: podrška Vens-Ovenovom planu, mere za sprovođenje, oštrije sankcije za Srbiju i Crnu Goru, tribunal za ratne zločine... Reginald Bartholomew imenovan za specijalnog izaslanika.
 10. 2. - Mani pulite u Italiji - poslanik Claudio Martelli daje ostavku, sledi još niz političara.
 12. 2. - Vlada BiH odbija humanitarne dostave od UN za Sarajevo, dok se iste ne obezbede opkoljenim Muslimanima u istočnoj Bosni.
 12. 2. - Rusija imenovala Vitalija Čurkina za svog medijatora u balkanskim pregovorima.
 15. 2. - Izdata novčanica od 500.000 dinara (mladić).
 17. 2. - Sadako Ogata iz UNHCR-a jednostrano suspendovala operacije pomoći u većem delu BiH, osuđujući sve strane za ometanje dostave pomoći (blokirani su konvoji za Cersku i Goražde) - Butros-Gali poništio njenu odluku dva dana kasnije. Postignut sporazum o humanitarnom koridoru Zagreb - Banja Luka - Turbe.
 17. 2. - Feribot Neptune potonuo pored Haitija, sa najmanje 500 ljudi.
 18. 2. - Neobavezujuća rezolucija ruskog parlamenta traži sankcije protiv Hrvatske i popuštanje prema SRJ; za ovo drugo se zalaže i ministartvo inostranih poslova 24. 2., nakon potpisanog Vens-Ovenovog plana.
 19. 2. - Rezolucija 807: mandat UNPROFOR produžen, samo do kraja marta, jer se još vode pregovori o novom primirju u Hrvatskoj. Poziva se na mere za poboljšanje sigurnosti UNPROFOR-a.
 20. 2. - Izetbegović prekida "štrajk glađu" Sarajeva, proglašava jednostrano primirje.
 21. 2. - Konvoj UN stigao u Žepu, nakon sedam dana u Rogatici - tražen je prekid borbi.
 22. 2. - Rezolucija 808: trebalo bi osnovati međunarodni tribunal za gonjenje osoba optuženih za ozbiljna kršenja međunarodnog humanitarnog prava u bivšoj Jugoslaviji od 1991 (vidi maj).

 22. 2. - Završen Berlinski filmski festival: Kusturičin Arizona Dream dobija nagradu žirija.
 23. 2. - 3. 3. - Barže u Srbiji blokiraju Dunav, protestujući zbog embarga.
 24. 2. - Kanadski premijer Brian Mulroney najavio ostavku nakon devet godina na čelu vlade (podnesena u junu).
 26. 2. - Prvi teroristički napad na Svjetski trgovački centar u New Yorku - od eksplozije kamioneta u podzemnoj garaži gine šest osoba.
 26. 2. - Oko 1.500 izbeglica, uglavnom muslimanskih, proterano iz kampa u Šipovu u Travnik.
 27. 2. - U stanici Štrpci (BiH) oteto 19 putnika Muslimana iz voza Beograd-Bar.
 27. 2. - Dobivena vršna .hr domena, čime je Hrvatska i službeno dobila svoj virtualni identitet u prostoru mreže Internet. Upravljanje vršnim .hr prostorom je povjereno ustanovi CARNet.
 28. 2. -Opsada u Wacou počinje neuspjelim policijskim prepadom na davidijansku farmu u gradu Waco, Texas.
 28. 2. - Poruka Klintona Miloševiću: u slučaju konflikta na Kosovu izazvanog srpskim akcijama "SAD su spremne da pošalju vojne snage protiv Srba na Kosovu i dalje u Srbiji" (potvrda slične poruke predsednika Buša iz decembra).

Mart/Ožujak 

 1. 3. - Četiri dana nakon Klintonove najave, američki avioni su noćas bacili prve humanitarne pošiljke padobranom u istočnoj Bosni - mnoge palete su na početku nedostupne stanovnicima. Nemci se pridružuju 29. 3..
 1. 3. - Izdata novčanica od 1.000.000 dinara (dječak).
 1. 3. - Ugašen sportski kanal Screensport, i to, spajanjem sa Eurosportom.
 2. 3. - VRS zauzela Cersku kod Vlasenice, veliki broj izbeglica (i narednih dana se izveštava o borbama, Morijon u poseti 6. 3.).
 2. 3. - U Srbiji uhapšen bivši ministar trgovine Sava Vlajković.
 5. 3. - Boj za Drače: HV odbijena uz veće gubitke.
 5. 3. - Palair Macedonian Airlines Flight 301: avion pao malo nakon poletanja iz Skoplja - 83 mrtvih.
 5. 3. - Mani pulite: Italijanska vlada donela dekret, nazvan Consov po ministru pravde, kojim bi bilo dekriminalizovano ilegalno finansiranje partija, podrazumeva se i retroaktivno - javnost burno reaguje, predsednik prvi put odbija potpisati dekret.
 7. 3. - Jezdimir Vasiljević, "Gazda Jezda", pobegao u Izrael preko Budimpešte: panika štediša "Jugoskandika", pritisak i na Dafiment banku.
 8. 3. - Sefer Halilović naređuje kontranapad u području Konjević Polja i Srebrenice.
 8. 3. - Stejt dipartment kaže da su Sejšeli zaustavili brod "Marija" sa jugoslovenskim oružjem za Somaliju.
 8 - 13. 3. - Štrajk u splitskoj Slobodnoj Dalmaciji zbog dubiozne privatizacije.
 11. 3. - Muslimani u Konjević Polju zadržali 11 britanskih mirotvoraca, protestujući zbog toga što VRS ne dopušta evakuaciju; u granatiranju sutradan poginulo 16 civila.
 11. 3. - Janet Reno postaje prva žena Generalni tužitelj SAD (do 2001).

 12. 3. - Komandant snaga UNPROFOR-a u BiH, general Morijon, stigao u Srebrenicu - kaže da ostaje dok srpske snage ne ispune uslove, uključujući humanitarni koridor.
 12. 3. - Bombaški napadi u Bombaju: dvanaest eksplozija u organizaciji muslimanske kriminalne organizacije - 257 mrtvih i 1.400 ranjenih. U gradu su se prošlog decembra i januara dogodili neredi sa oko 900 mrtvih, većinom muslimana, nakon rušenja Babri Masdžida u Ajodiji.
 12 - 14. 3. - "Oluja stoleća" pogađa prostor od Hondurasa do Kanade.
 14. 3. - VRS zauzela Konjević Polje kod Bratunca.
 15. 3. - Izdata novčanica od 5.000.000 dinara (Nikola Tesla).
 17. 3. - Izjava Saveta bezbednosti UN osuđuje kršenje zone neletenja u BiH, indirektno optužena i SRJ (bombardovana sela Gladovići i Osatica kod Srebrenice 13. 3.). Nastavljeni pregovori u Njujorku, razgovara se o statusu Sarajeva i prelaznoj vladi.
 18. 3. - Granatiranje Sarajeva, borbe u zapadnom delu grada.
 19. 3. - Humanitarni konvoj stigao u Srebrenicu posle devet dana, ranije tokom dana grad je raketiran i granatiran. Pucano je na britanski avion iznad Sarajeva, nema vazdušnog mosta do 4. aprila.
 20. 3. - BiH se obratila Međunarodnom sudu pravde, žaleći se da etničko čišćenje predstavlja genocid. VRS je propustila 663 srebreničkih Muslimana u Tuzlu, kaže da neće dopustiti nove konvoje ako ne budu evakuisani Srbi iz Tuzle.
 20. 3. - Ruska ustavna kriza: pošto je parlament, pod dominacijom komunista i nacionalista, glasao za izmenu ustava i sužavanje predsedničke vlasti, Boris Jeljcin proglašava "specijalni poredak", kojim stavlja Kongres narodnih deputata i Vrhovni sovjet pod svoju kontrolu - povučeno nakon ocene neustavnosti.
 20. 3. - Drugi Warringtonski napad: dva dečaka ginu od IRA-ine bombe - inspiracija za pesmu Zombie grupe The Cranberries (1994).

 22. 3. - Korporacija Intel lansira svoj prvi Pentium procesor.
 22. 3. - Srbi povratili Škabrnju, učestvovale su i Crvene beretke (Kapetan Dragan) i Srpska dobrovoljačka garda (Arkan i Legija).
 25. 3. - Alija Izetbegović potpisao Vens-Ovenov plan pod američkim pritiskom - delove o mapi i prelaznoj vladi; sarajevskoj provinciji su dodati Visoko i Vareš. Srpska strana ostaje jedina protiv, ne prihvata mapu.
 25. 3. - UN kaže da je Vojska Jugoslavije u prethodnoj sedmici tri puta vežbala amfibijsko iskrcavanje na zapadnoj obali Dunava i da je u toku novi talas etničkog čišćenja u UNPA zonama.

 27. 3. - Generalni sekretar KP Kine Jiang Zemin postaje i predsednik NR Kine (do 2003).
 28. 3. - Primirje u Srebrenici, dozvoljena evakuacija.
 28. 3. - U Francuskoj na izborima većinu u parlamentu preuzima golistička desnica čiji je premijerski kandidat Edouard Balladur, a čime počinje tzv. Druga kohabitacija.
 28. 3. - Većina Kongresa glasa za Jeljcinov opoziv, ali potrebne su 2/3.
 28. 3. - Primirje u Bosni.
 29. 3. - 65. dodjela Oscara: najbolji film je Unforgiven, ukupno četiri nagrade od devet nominacija; Howards End tri nagrade od isto toliko nominacija; najbolji strani film je Indochine.
 29. 3. i 31. 3. - Konvoji izbeglica napuštaju Srebrenicu, šest ljudi gine u stampedu 31. 3.; istovremeno jedan broj Srba napušta Tuzlu (prema Morillonovom sporazumu).
 30. 3. - Vojni sud u Sarajevu osudio dvojicu Srba (Sretko Damjanović i Borislav Herak) na smrt za ratne zločine (između ostalih ubistvo braće Kasima i Asima Blekića, ali oni su pronađeni živi 1996).
 30. 3. - Rezolucija SB UN 815: mandat UNPROFOR produžen do 30. juna, potvrđuje se da su UNPA područja integralni deo Hrvatske.
 31. 3. - Rezolucija 816 - pojačana zona neletenja iznad BiH, uz sve neophodne mere za njeno sprovođenje, uključujući silu, od 14. 4..

April/Travanj 
 1. 4. - Izdata novčanica od 10.000.000 dinara (Ivo Andrić).
 1. 4. - U Rusiji osnovana "Novaja gazeta".
 2. 4. - NATO objavljuje da će poslati avione za sprovođenje zone neletenja iznad BiH.
 2. 4. - Objavljeno da Thorvald Stoltenberg zamenjuje Cyrusa Vancea na mestu posrednika UN u bivšoj Jugoslaviji, od 1. 5..

 3. 4. - Srpska skupština u Bileći odbacuje Vens-Ovenov plan, tj. mapu podele; preti se izlaskom iz mirovnog procesa ako se pojačaju sankcije SRJ.
 3. 4. - Nikica Valentić hrvatski premijer umjesto Hrvoja Šarinića (do 1995).
 3. 4. - Kvalifikacija za Millstreet u Ljubljani: od sedam novih zemalja, na finale Pjesme Eurovizije odlaze BiH (Muhamed Fazlagić), Hrvatska (Put) i Slovenija (1X Band).
 3. 4. - Rat za Nagorno-Karabah: nakon jednosedmičnih borbi, armenske snage zauzimaju Kalbadžar sa okrugom, zapravo u užem Azerbejdžanu - dolazi do izbjeglištva Kurda i Azera (azerbejdžanska vlast se vraća 2020).
 3 - 4. 4. - Prvi samit Clinton - Jeljcin se održava u Vankuveru. SAD daje 1,6 milijardi dolara pomoći.
 4. 4. - Konvoj UNHCR stigao u Srebrenicu, lokalni zvaničnici ne dopuštaju evakuaciju izbeglica (situacija se ponavlja i 6. 4.).
 5. 4. - Jedan poginuli i četvorica ranjenih u okršaju starih i novih radnika obezbeđenja u "Dafiment" banci, ispred čijih su filijala dugački redovi.
 5. 4. - Zapadnoevropska unija odlučila da pošalje patrolne čamce na Dunav.
 8. 4. - Makedonija primljena u UN pod nazivom Bivša Jugoslovenska Republika Makedonija (koristi se do 2019).
 8. 4. - Gomila gnevnih Srba ne dopušta generalu Morijonu ulaz u Srebrenicu.
 8. 4. - U konvoju UN kod Sarajeva pronađeno 48 sanduka municije (44 u jednom kamionu koji je pretražila VRS).
 8. 4. - Međunarodni sud pravde poziva SRJ da "preduzme sve mere kako bi sprečila zločin genocida".
 8. 4. - Nemački Ustavni sud odobrava učešće osoblja na AWACS-ima u operaciji iznad Bosne, što je prvo učešće nemačkog osoblja izvan zone NATO.

 10. 4. - Zvanični kurs dinara od sutra postavljen na 48.000 za dolar - do 24. januara '94 se vrše dnevne promene kursa. Tržišni kurs za marku je 35.000, do kraja meseca odlazi na 75.000.
 10. 4. - U Južnoj Africi ubijen crnački lider Chris Hani - dolazi do napetosti i nereda koje smiruje Nelson Mandela.
 11. 4. - New York Times: savetodavna grupa predlaže Beloj kući da razmotri intervenciju u Bosni, tj. uspostavu sigurnih zona.
 12. 4. - Operacija Deny Flight: NATO počinje sprovedbu zabrane letenja iznad BiH, što je prva operacija alijanse izvan svog područja. Francuski "Miraž" pao u more.
 12. 4. - Granatiranje Srebrenice, stradale su desetine civila, uključujući decu, gađano je i Sarajevo. Borbe u pravcu Bratunca sledeće noći.
 15. 4. - Ofanziva HVO-a prema Jablanici.
 15. 4. - Izdata novčanica od 50.000.000 dinara (djevojčica).
 april - Etničko čišćenje u Lašvanskoj dolini, Muslimana od strane HVO, koji je uputio ultimatum za povlačenje ARBiH do 15. 4. iz tri predložene provincije sa hrvatskom većinom.

 16. 4. - Masakr u Ahmićima u Lašvanskoj dolini - ubijeno preko 100 Muslimana.
 16. 4. - Zločin u Trusini: ubijena 4 zarobljena vojnika HVO i 18 civila.
 16/17. 4. - Rezolucija 819: Srebrenica zaštićena zona. Izveštava se da su snage VRS udaljene oko kilometar od mesta, UNHCR priprema evakuaciju. Posrednik EZ lord Owen sada smatra da bi trebalo intervenisati vazdušnim udarima, i Clinton smatra da bi to trebalo razmotriti.
 17. 4. - Umro turski predsednik Turgut Özal - smrt smatraju sumnjivom, autopsija 2012. pokazala 10 puta veći nivo DDT od normalnog.
 17/18. 4. - Rezolucija 820: sankcije protiv SRJ će biti hermetizovane ako Srbi ne potpišu Vens-Ovenov plan u roku od 9 dana.
 18. 4. - Primirje u Srebrenici - dogovorena demilitarizacija grada i zaštitne snage UN, stiglo je 150 Kanađana. Muslimansko -hrvatske borbe oko Viteza, Konjica i Mostara.
 18. 4. - Referendum sa osam pitanja u Italiji: između ostalog, glasano je da izbori za Senat budu većinski umesto proporcionalnih; Amatova vlada vidi ovo kao nepoverenje i daje ostavku 21-vog.

 19. 4. - Opsada u Wacou završava akcijom FBI i požarom u kojem gine 76 ljudi, uključujući veliki broj djece i Davida Koresha.
 21. 4. - Ustavni referendum u Brazilu: potvrđena je predsednička republika, za monarhiju se izjasnilo 13% glasača.
 22. 4. - U Washingtonu otvoren Muzej Holokausta.
 23 - 25. 4. - Referendum o nezavisnosti Eritreje pokazuje ogromnu podršku, nakon 30 godina rata za nezavisnost.
 24. 4. - U Bosanskom Novom izglasana deklaracija o osnivanju zajedničke skupštine i vlade RS i RSK. Karadžić se sastao sa Owenom u Beogradu, odbija mapu plana, ni sutrašnji pregovori nemaju rezultata.
 25. 4. - Referendum u Rusiji daje poverenje predsedniku Jeljcinu i njegovoj ekonomskoj politici, zatraženi novi izbori za Kongres narodnih deputata. Inflacija za prethodnih 12 meseci u Rusiji iznosi 674%.
 26. 4. - Srpska skupština u Bijeljini jednoglasno odbila Vens-Ovenov plan, kao i apel Miloševića, Ćosića i Bulatovića; predviđen je referendum. Klintonova administracija razmatra mogućnost vazdušnih udara. 
 27. 4. - Ofanziva iz RS Krajine u Bihaćkom području, francuskom bataljonu naloženo da štiti stanovništvo.
 27. 4. - Stupile su na snagu pooštrene sankcije protiv SRJ - zaustavljen je teretni saobraćaj. Ćosić ovu situaciju naziva koncentracionim logorom.
 27. 4. - U padu aviona u Gabonu gine cela fudbalska reprezentacija Zambije.

 28. 4. - Rezolucija 821: SRJ ne može automatski nastaviti članstvo SFRJ u UN.
 29. 4. - Carlo Azeglio Ciampi, guverner Banke Italije, postaje prvi neparlamentarni premijer - preds. Scalfaro ga je postavio jer nije bilo dogovora u parlamentu (premijer do 1994, predsednik 1999-2006).
 29. 4. - Čovek se zapalio pred Parlamentom u Londonu, protestujući protiv rata u BiH.
 30. 4. - Monika Seleš ubodena u Hamburgu od strane fanatičnog obožavatelja Steffi Graf.
 30. 4. - CERN je bez naknade objavio protokole za World Wide Web. Mosaic verzija 1.0, za UNIX, predstavljena je 22-og a portovi za Microsoft Windows i Macintosh slede u septembru.

Maj/Svibanj 

 1. 5. - Pierre Bérégovoy, francuski premijer do 29. 3., izvršio samoubistvo.
 1. 5. - Šrilankanski građanski rat: bombaš-samoubica iz Tamilskih tigrova ubio predsednika Šri Lanke Ranasinghe Premadasu, ukupno 25 mrtvih.
 1. 5. - Izdata novčanica od 100.000.000 dinara (mladić).
 2. 5. - Radovan Karadžić potpisao Vens-Ovenov plan s nekim izmenama u Atini, pod uslovom da ga prihvati skupština RS.
 3. 5. - SR Jugoslavija udaljena iz Svetske zdravstvene organizacije, tj. mora tražiti novo članstvo (protiv samo Rusija, Zimbabve i SRJ).
 4. 5. - Misija UNITAF u Somaliji je zamenjena sa UNOSOM II: cilj je pomoć u gradnji nove federalističke nacije, ali ubrzo dolazi do pogoršanja odnosa i sukoba sa Somalskom nacionalnom alijansom Mohameda Farraha Aidida.
 5-6. 5. - Skupština Republike Srpske na Palama ne prihvata Vens-Ovenov plan iako su je ubeđivali predsednik SRJ Dobrica Ćosić, predsednik Srbije Slobodan Milošević, i premijer Grčke Konstantin Micotakis - odluka prepuštena referendumu.
 6. 5. - Vlade Srbije i Jugoslavije izjavljuju da će prekinuti pomoć bosanskim Srbima, osim humanitarne (radikali Vojislava Šešelja se zbog ovoga udaljavaju od Miloševića).
 6. 5. - Rezolucija 824: Srebrenica, Sarajevo, Tuzla, Žepa, Goražde, Bihać označeni kao "sigurna područja".
 7. 5. - Srušene Ferhat-pašina džamija i Arnaudija džamija u Banjoj Luci (Ferhadija obnovljena 2016).
 7. 5. - Državni sekretar Christopher završava turneju po Evropi i Rusiji - nema podrške za vazdušne udare u Bosni i ukidanje embarga na oružje vladi BiH, naročito se protive London i Pariz koji imaju mirovnjake u zemlji.

 9. 5. - HVO napada Mostar, proterivanje Muslimana (izveštava se o umešanosti Hrvatske), borbe i kod Jablanice i Konjica, oštećena je elektrana. Primirje u istočnoj Bosni, predviđa demilitarizaciju Srebrenice, Žepe i Goražda.
 9. 5. - U Paragvaju održani prvi demokratski izbori, za predsednika je izabran Juan Carlos Wasmosy, prvi civil posle 39 godina.
 10. 5. - Kirgistanski som zamjenjuje rublju, u odnosu 1:200.
 11. 5. - BiH traži od UN povlačenje mirovnjaka, kako bi mogao biti ukinut embargo na oružje.
 13. 5. - VRS napada Brčko.
 14. 5. - Zajedničko zasedanje "pet srpskih skupština" u Sava centru, deklaracija poziva na prihvatanje mirovnog plana u Bosni.
 15. 5. - Pjesma Eurovizije u Irskoj: pobjedila Niamh Kavanagh iz Irske; prvo učešće Hrvatske (Put, 15), BiH (Fazla, 16) i Slovenije.
 15. 5. - Izdata novčanica od 500.000.000 dinara (djevojka sa maramom).
 15 - 16. 5. - Bosanski Srbi glasali na referendumu protiv Vens-Ovenovog plana i za mogućnost pridruživanja drugim državama. Karadžić kaže da je plan mrtav, a Mladić da će bombardovati London ako Zapad bude bombardovao njega.
 16. 5. - Premijer Süleyman Demirel je izabran za predsednika Turske (do 2000). 
 18. 5. - Admira Ismić i Boško Brkić ubijeni snajperom na Vrbanja mostu u Sarajevu (→ film "Romeo i Julija u Sarajevu"). 
 19. 5. - SAM Colombia Flight 501: avion udario u planinu kod Medellina - 132 mrtvih.
 20. 5. - Artiljerijski duel u Sarajevu, nakon nekoliko mirnijih nedelja.
 21. 5. - Napadi VRS na Maglaj.
 21. 5. - Predsednik SRJ Ćosić odbija posmatrače na granici SRJ i RS.
 22. 5. - SAD, Rusija, Britanija, Francuska i Španija dogovaraju Zajednički akcioni program, strategiju za čuvanje sigurnih zona u BiH - Izetbegović to naziva stvaranjem rezervata za Muslimane, mnogo kritičara i na zapadu. Upozorenje i Hrvatskoj ako pomaže HVO.
 22. 5. - Nastavak granatiranja u Sarajevu, ranjen i zamenik premijera Zlatko Lagumdžija.
 24. 5. -  stiče nezavisnost od Etiopije.
 24. 5. - Spor Hrvatske i Slovenije oko granice na rijeci Dragonji.
 24. 5. - U pucnjavi na parkingu aerodroma meksičke Gvadalahare ubijeno sedam ljudi, među kojima i nadbiskup kardinal Juan Jesús Posadas Ocampo - navodno su ga zamenili sa El Chapom.

 25. 5. - Rezolucijom 827 Saveta Bezbednosti UN osnovan Haški tribunal.
 27. 5. - Predsednik SRJ Ćosić se sastao sa generalima VJ - povod za smenu.
 28. 5. - Eritreja i Monako postaju članice UN.
 29. 5. - Trojica Italijana ubijena u konvoju kod Gornjeg Vakufa.
 30. 5. - Jake borbe u Sarajevu, Goraždu i Brčkom. UNPROFOR izbrojao 1.467 raznih granata palih na Sarajevo.
 30. 5. - Albanski predsednik Beriša traži slanje NATO trupa na Kosovo.

Jun/Juni/Lipanj 
 1. 6. - Dobrica Ćosić noćas smenjen sa mesta predsednika SR Jugoslavije, glasovima oba doma saveznog parlamenta (SRS i SPS), zbog "kršenja ustava" - Ćosić to naziva "državnim udarom preko parlamenta".
 1. 6. - Republički poslanik SRS Branislav Vakić nokautirao poslanika SPO Mihajla Markovića. Uveče neredi u Beogradu prilikom kojih su uhapšeni i pretučeni vođa SPO Vuk Drašković i njegova supruga Danica. Poginuo jedan policajac.
 1. 6. - Granatirana fudbalska utakmica u Dobrinji kod Sarajeva, 13 mrtvih Muslimana. Tenkovska granata ubila trojicu u konvoju UNHCR kod Maglaja.
 1. 6. - Izdata novčanica od 1.000.000.000 dinara (djevojčica).
 1. 6. - Prvi višestranački izbori u Burundiju, izabran je Melchior Ndadaye, Hutu po narodnosti - ne prihvata ga vojska, kojom dominiraju Tutsiji, fatalni pokušaj udara dolazi već u oktobru.
 maj/jun - Opsada Goražda: ofanziva VRS od Višegrada prema Goraždu, zauzela je sela Međeđa (31. 5.) i Kaoštice jugozapadno od Višegrada.
 4. 6. - Rezolucija 836 SB UN o odbrani zaštićenih zona u BiH (Sarajevo, Bihać, Srebrenica, Goražde, Tuzla, Žepa) - u principu odobreni vazdušni udari na položaje VRS.
 5. 6. - UNOSOM II: rulja napala pakistanske mirotvorce koji su bili u inspekciji radio stanice u Mogadišuu, poginulo ih je 25 i 16-35 Somalaca - snage UN nakon ovoga na meti imaju Mohameda Farraha Aidida. Pakistanci će 13. 6. otvoriti vatru na demonstrante i ubiti ih 20.

 7. 6. - Dražen Petrović, košarkaš New Jersey Netsa i hrvatske reprezentacije, poginuo u prometnoj nesreći u Njemačkoj - pogreb 11. 6. u Zagrebu, u Hrvatskoj dan žalosti.
 8. 6. - Pokolj u Maljinama kod Travnika, pripadnici ARBiH ubili 37 Hrvata. Oko 8.000 Hrvata beži na planinu Vlašić, pod kontrolom Srba.
 8. 6. - Rasim Delić umesto Sefera Halilovića na čelu ARBIH.
 10. 6. - Rezolucija SB UN 838 o opcijama za slanje posmatrača na granice BiH.
 10. 6. - Makedonska vlada je prihvatila Klintonov plan za slanje 300 američkih vojnika kao pojačanja UNPROFOR-u, koji broji 736 Skandinavaca.
 10 - 11. 6. - Tuzlanski konvoj spasa zaustavljen u Rankovićima kod Novog Travnika, ubijeno je sedam muslimanskih vozača kamina; sutradan su kod Viteza britanski pratioci ubili dvojicu pripadnika HVO.

 13. 6. - ARBIH zauzela Travnik posle jednosedmičnih borbi (prvi put preuzima inicijativu), Hrvati u izbeglištvu. HVO napada Tulicu kod Kiseljaka, Srbi davali artiljerijsku podršku.
 13. 6 - Granatiranje Goražda, kao i narednih dana.
 14. 6. - Raketni napad na Biograd na Moru, poginulo petero.
 14 - 25. 6. - Svetska konferencija o ljudskim pravima, doneseni Bečka deklaracija i program akcije.
 15. 6. - Izdata novčanica od 10.000.000.000 dinara (Nikola Tesla).
 15. 6. - Blokada u Jadranu: operacije Maritime Guard i Sharp Fence su zamenjene objedinjenom operacijom Sharp Guard (do 1996).
 15. 6. - Madrid je konačno dobio stolnicu: papa je osvetio Katedralu Almudena.
 16. 6. - Sastanak državnih i etničkih lidera u Ženevi, Tuđman i Milošević predložili podelu BiH u tri etničke republike.
 16. 6. - ARBiH zazela Kakanj. U Busovačkim stajama ubijeno 22 Hrvata.
 17. 6. - Zvanični kurs jugoslovenskog dinara je plivajući: sa 115 hiljada na 1,1 milion za marku, krajem meseca 1,87 miliona itd..
 18. 6. - Rezolucija 843: sve veći broj zahteva za pomoć na osnovu Člana 50, zbog sankcija prema SRJ. Istog dana Rezolucija 844: zbog pogoršane situacije u BiH, UNPROFOR pojačan za 7500 pripadnika, za sigurne zone.
 18. 6. - Azerbejdžanski predsednik Əbülfəz Elçibəy kriomice napušta Baku, jer se gradu približavaju snage Surəta Hüseynova, kojeg je pokušao uhapsiti 4-tog. Heydər Əliyev, pre neki dan izabran za predsednika skupštine, preuzima predsednička ovlašćenja i krajem meseca postavlja Hüseynova za premijera (do 1994).
 19 - 20. 6. - Referendum u RS Krajini za savez sa Republikom Srpskom i "drugim srpskim zemljama".
 23. 6. - U Manassasu, Virginia, Lorena Bobbitt odsekla penis mužu Johnu, što privlači globalnu pažnju...
 23 - 25. 6. - Novi pregovori o BiH u Ženevi, o predlogu trodelne federacije: Karadžić bi da Srbi zadrže 50% teritorije, uz dodatak Goražda, Žepe i Srebrenice, uz ponudu pristupa Muslimana Savi i moru.
 24. 6. - Bitka za Žepče, Sarajevski radio govori o zajedničkim akcijama HVO i VRS. Borbe kod Donjeg Vakufa između VRS i ARBiH, kao i na severu. Počinje blokada Maglaja i Tešnja, do marta 1994, mjesta su granatirana.
 25. 6. - Zoran Lilić (SPS) izabran za drugog predsednika SRJ (do 1997).
 25. 6. - Tansu Çiller formira vladu Turske, prva žena na tom položaju (do 1996).
 25. 6. - Uveden litvanski litas (zamenjen eurom 2015).
 26. 6. - Masakr djece u Bakarevoj ulici na Bistriku.
 26. 6. - VRS i HVO snažno granatiraju Maglaj, borbe i oko Zavidovića i Žepča (kontrola HVO).
 27. 6. - Amerikanci ispalili 23 tomahavka na sjedište obvještajne službe u Bagdadu, u znak odmazde zbog navodnog pokušaja iračke tajne službe da ubije bivšeg predsj. George H.W. Busha tijekom posjete Kuvajtu u aprilu.
 29. 6. - Nacrt rezolucije za ukidanje embarga na oružje BiH dobija podršku samo šest članica Saveta bezbednosti.
 30. 6. - Rezolucija SB UN 847: mandat UNPROFOR produžen do 30. septembra.
 30. 6. - Albanija opoziva ambasadora iz Grčke, nakon proterivanja 11.000 albanskih migranata.

Jul/Juli/Srpanj 
 1. 7. - Humanitarni konvoj zaustavljen u Karakaju kod Zvornika, jer Srbi traže putarinu.
   1. 7. - Pucnjava u Ulici 101 California: poremećeni čovek ubio osmoro u prostorijama pravne firme u San Franciscu pre nego što se i sam ubio - događaj će biti povod za oštrije odredbe protiv kriminala. 
 2. 7. - Sivaski masakr u Turskoj: rulja zapalila hotel, stradalo 35 ljudi, uglavnom alevitskih intelektualaca.
 5. 7. - Danielle Mitterrand, žena francuskog predsednika, stigla u Beograd gde poziva preds. Miloševića na Draškovićevo oslobađanje - ovaj štrajkuje glađu od 1. 7., pošto mu je sud produžio pritvor za dva meseca, juče miting podrške.
 5. 7. - Francuski general Jean Cot je novi komandant UN u bivšoj Jugoslaviji, nakon Šveđanina Lars-Erica Wahlgrena. Stari most u Mostaru je oštećen u granatiranju. Britanska humanitarna radnica ubijena snajperom u Sarajevu.
 9. 7. - Predsednik Srbije, Slobodan Milošević, abolirao bračni par Drašković.
 9. 7. - Propušten je humanitarni konvoj za Goražde, prvi posle tri nedelje, oko grada se vode i pešadijske borbe. Nastavlja se granatiranje Maglaja, Tešnja, Zavidovića, borbe između HVO i ARBiH, borbe i kod Doboja. Sarajevo ima 2,5 l vode po stanovniku dnevno, ima tifusa i dizenterije.
 10. 7. - ARBiH zauzela Fojnicu (ili 16-tog?).
 11. 7. - Operacija Lukavac 93: VRS zauzima Trnovo.
 12. 7. - Drugi masakr na Dobrinji: 13 mrtvih od granate u redu za vodu.
 13. 7. - Novi talas etničkog čišćenja Muslimana u Mostaru.
 13. 7. - Zemlje Islamske konferencije nude 20.000 vojnika za mirovnjake u BiH, od čega Iran 10.000 (SAD je baš juče upozorio na "prisutnost iranskih terorista" na Balkanu).
 14. 7. - Dafina Milanović, vlasnica Dafiment banke, vraćena sa mađarske granice.
 18. 7. - Tuđman sletio u zračnu luku Zemunik i otvorio pontonski most u Maslenici, prema sporazumu potpisanom jučer u Erdutu.
 18. 7. - Izbori u Japanu: Miyazawini liberal-demokrati gube većinu, sledećeg meseca dolazi koalicija na čelu sa Hosokawom, a LDP se vraća na vlast sledeće godine.
 19. 7. - Mirotvorci preuzeli bolnicu za mentalno hendikepiranu djecu "Drin" kod Fojnice - osoblje je napustilo zbog borbi u okolini.
 20. 7. - Napad VRS na Igmanu.

 20 - 27. 7. - Operacija Sadejstvo: VRS proširuje koridor kod Brčkog, osiguran i "strujni koridor".
 20. 7. - Belgijski ino-ministar Willy Claes upozorava Hrvatsku da može biti izložena sankcijama ako ne obustavi napade na Muslimane u Bosni. Upozorenje je izdato i na samitu G7 u Tokiju, o tome se priča i u Savetu bezbednosti 26-og.
 20. 7. - Vince Foster, zamjenik pravnog zastupnika Bijele kuće, čini samoubistvo - to potvrđuje pet istraga, ali ne sprečava teorije zavere.
 21. 7. - Na aerodromu u Mariboru otkriveno 120 tona oružja (namenjeno Bosni).
 22. 7. - Na Sarajevo palo 3777 granata. Izetbegović kaže da ne ide na novu rundu pregovora u Ženevi, prvobitno zakazanu za sutra.
 23. 7. - Zvanični kurs jugoslovenskog dinara je osam miliona za marku (na ulici 12,5 m.), juče puštena novčanica od 50 miliona, mesečna inflacija 431%.
 25 - 31. 7. - Operacija Odgovornost: izraelski napad na južni Liban i Hezbolah.
 26. 7. - Valutna reforma u Rusiji: građani moraju promeniti sovjetske rublje, ali ograničenu količinu. Rusija je izašla iz zone rublje ZND. Premijer Černomirdin će 6. 8. prokomentarisati: "Hteli smo najbolje, ispalo je kao i obično".
 27. 7. - Novi pregovori u Ženevi, tu je i Izetbegović. Na Sarajevo palo 2.400 granata, pogođen i TV centar sa francuskim mirovnjacima; na brdu Žuč poginuo Enver Šehović.
 28. 7. - Sukob HVO-ARBiH: ARBiH zauzima Bugojno. Pokolj u Doljanima nad Hrvatima Jablanice. Istog mjeseca i Pokolj u Gračanici kod Bugojna.
 28. 7. - Posmatrači OEBS moraju napustiti Kosovo, Sandžak i Vojvodinu jer im vlada SRJ odbija produžiti mandat.
 28. 7. - Andora je 184. članica UN; proletos je dobila prvi ustav.

 30. 7. - Predsednik Izetbegović u Ženevi ubeđen da podrži Oven-Stoltenbergov plan: tri etničke republike u "Savezu republika Bosne i Hercegovine"; pregovori se nastavljaju oko mape i ustavnih ingerencija saveza i pojedinačnih republika.
 30. 7. - Prokopan Sarajevski tunel, zvani Tunel spasa, između Butmira i Dobrinje.
 30. 7. - Granatirana kasarna španskih mirovnjaka u Jablanici, jedan poginuo, 17 ranjeno - Savet bezbednosti poziva nacije da pripreme vazdušne udare.
 31. 7. - Glumac Žarko Laušević u Podgorici ubio dvojicu napadača na sebe i brata - ocenjeno kao prekoračenje nužne odbrane, u zatvoru je do 1998, pomilovan 2011.
 31. 7. - Umro belgijski kralj Baudouin I, nasleđuje ga Albert II.

Avgust/August/Kolovoz 
 jul-avgust? - "Bela ruža" i "Nova Vizantija" blokiraju saobraćaj na Dunavu.
 2. 8. - Srpska artiljerija prekinula pontonski most kod Maslenice, pošto je hrvatska strana odbila predati područje pod nadzor UN.
 3. 8. - Bez podrške NATO za američki plan vazdušnih udara na srpsku artiljeriju u BiH, ali najavljuje pripreme. Hrvatski članovi Predsjedništva BiH, Mile Akmačić, Franjo Boras i Miro Lasić, bojkotuju ženevske pregovore, "dok god Muslimani napadaju Hrvate", a Izetbegović ne želi razgovarati zbog srpskih napada.
 4. 8. - Operacija Lukavac 93: nakon Bjelašnice 1. 8., snage VRS zauzele i Igman.
 4. 8. - U Aruši potpisani sporazumi za okončanje Građanskog rata u Ruandi. Dolazi do zatišja u kome jačaju ekstremni Hutui i planiraju "konačno rešenje" za Tutsije, što i pokušavaju sledećeg aprila.
 5. 8. - Objavljeno otkriće stele iz Tel Dana, moguće prvog arheološkog dokaza postojanja Davidove loze.
 9. 8. - Rezolucija 855 povodom odbijanja SRJ da se produži misija OEBS (Kosovo, Sandžak, Vojvodina).
 9. 8. - NATO pristaje da bombarduje srpske položaje oko Sarajeva, ali samo po odobrenju Generalnog sekretara UN.
 9. 8. - Operacija "Irma": mala Irma Hadžimuratović je "herkulesom" prebačena u Britaniju, a zatim će biti prebacivani i drugi.
 10. 8. - Vojnici HVO ubili 9 muslimanskih civila u selu Mokronoge (Duvno).
 13. 8. - SRJ: izdata novčanica od 500 miliona dinara.
 13. 8. - U padu hotela Royal Plaza u Tajlandu stradalo 137 ljudi.
 14. 8. - VRS se povlači sa Igmana i Bjelašnice (osim jedne čete na Igmanu), zamenjuje ih 250 mirovnjaka.
 16 - 20. 8. - Owen-Stoltenbergov plan: nastavljeni mirovni pregovori u Ženevi - Srbi : Muslimani : Hrvati - 53 : 30 : 17% teritorije; Sarajevo bi bilo pod administracijom UN.
 18. 8. - UNHCR tvrdi da je stanje Muslimana u Mostaru "verovatno gore nego u Sarajevu".
 18. 8. - SAD su optužile Sudan da podržava međunarodni terorizam i isključile tu zemlju iz najvećeg broja programa američke pomoći.
 21. 8. - UNHCR dostavio jedan kamion lekova u muslimanski deo Mostara, koji je tri meseca pod blokadom HVO (konvoj od 19 kamiona je propušten 25-tog).
 21. 8. - Izgubljen kontakt sa sondom Mars Observer, tri dana pre ulaska u orbitu.
 24. 8. - Masakr u Raštanima (Mostar) - pripadnici HVO nad muslimanskim civilima i nenaoružanim vojnicima. Američki avioni su noćas izbacivali pakete sa hranom iznad Mostara.
 24. 8. - Rezolucija 859: zabrinutost zbog situacije u Mostaru i Sarajevu; rešenje za konflikt mora biti u skladu sa međunarodnim pravom (uključujući teritorijalni integritet BiH).
 28. 8. -  Hrvatska Zajednica Herceg-Bosna postaje Hrvatska Republika Herceg-Bosna. Bosanski Hrvati, za razliku od hercegovačkih, nezadovoljni mirovnim planom.
 Skupština bosanskih Srba prihvata O.-S. plan, a Muslimani ga odbacuju (tj. zahtevaju reviziju granica).
 29. 8. - Momčilo Perišić postaje načelnik Generalštaba VJ nakon smene Živote Panića (do 1998).
 30. 8. - SRJ: izdata novčanica od milijardu dinara, julska inflacija 1880%, godišnja 1,7 milijardi odsto.
 30. 8. - Otvorena je Džamija Hasana II u Kazablanci, najveća u Africi i jedna od najvećih na svijetu.
 31. 8. - Nastavak pregovora u Ženevi: Muslimani i Hrvati traže još teritorije.

Septembar/Rujan 

 1. 9. - U Ženevi propadaju mirovni pregovori, jer muslimanska strana zahteva reviziju mape (hrvatska strana odbija pristup Neumu, Srbi ne pristaju na manje od 52%). SAD misle da bi Srbi i Hrvati trebali biti fleksibilniji.
 ca. 4. 9. - Muslimani beže iz opština Stolac i Čapljina, grupa koja je puštena iz logora Dretelj opisana od UNHCR kao nalik na one iz Drugog svetskog rata.
 7 - 9. 9. - Operacija Neretva '93: ofanziva ARBIH protiv HVO i HV za deblokadu istočnog Mostara zaustavljena nakon vesti o zločinu nad Hrvatima u selu Grabovica.

 9. 9. - Rat u Hrvatskoj: Započinje Operacija Medački džep, HV privremeno zauzima Divoselo, Čitluk i Počitelj. 
 9. 9. - HVO zauzima brdo Grbavica kod Viteza.
 10. 9. - SVK raketira Karlovac, poginulo 9 osoba - odgovor za Medački džep, narednih dana i Lučko kod Zagreba, Jastrebarsko, granatiraju se Gospić, Karlovac, Sisačka rafinerija, Zadar, Šibenik.
 10. 9. - U SAD je prikazana prva epizoda The X-Files: 202 epizode u devet sezona do 2002, filmovi The X-Files 1998. i The X-Files: I Want to Believe 2008, još 16 epizoda u dve sezone 2016. i '18. Napravljena je i srodna serija Millennium u 67 epizoda 1996-99. i spin-of The Lone Gunmen u 13 epizoda 2001.
 10 - 17. 9. - Pobuna nezadovoljnih srpskih vojnika u Banjaluci, tražili hapšenje ratnih profitera, pa i ostavku vlade - Karadžić im obećao ispunjenje zahteva.

 13. 9. - Izraelski premijer Yitzhak Rabin i palestinski vođa Yasser Arafat sklapaju mirovni sporazum iz Osla. Sledeće godine je osnovana Palestinska samouprava sa ograničenom vlašću u delu Zapadne obale i Pojasa Gaze.
 14. 9. - Pokolj u Uzdolu kod Prozora, ubijeni hrvatski civili. Kod Vrginmosta oboren MiG-21 HRZ, poginuo Miroslav Peris.
 14. 9. - Bonovi za hranu u Srbiji ("BUŠ" - brašno, ulje, šećer).
 15. 9. - Predsjednik CG Momir Bulatović u posjeti Albaniji: dogovoren šverc naftnih derivata.
 17. 9. - Srpsko-hrvatsko primirje kod Gospića, sporni teren zauzimaju francuski i kanadski UNPROFORci.
 17. 9. - Ruske trupe se povukle iz Poljske.
 18. 9. - Ofanziva ARBiH u dolini Lašve, borbe oko Viteza.
 20. 9. - Sastanak zaraćenih strana u BiH na HMS Invincible na Jadranu: odloženo potpisivanje sporazuma zakazano za sutra, Muslimanima ne daju koridor do mora, ali daju neke druge ustupke; Izetbegović će izneti sporazum pred skupštinu.
 21. 9. - Ruska ustavna kriza: predsednik Boris Jeljcin neustavno raspustio Kongres Narodnih deputata i Vrhovni Sovjet, koji sledeće noći daje predsednička ovlašćenja potpredsedniku Ruckoju. Sledi suočavanje oko Belog doma.
 22. 9. - Predsednik Clinton iznosi plan reforme zdravstvenog osiguranja, na kome je radila i prva dama Hillary:  nailazi na veliki otpor konzervativaca, libertarijanaca i industrije osiguranja, nema ni punu podršku među demokratama.
 24. 9. - Obnovljena monarhija u Kambodži, Norodom Sihanouk je opet kralj (do abdikacije u sinovljevu korist 2004). To je zvanični kraj Prijelazne uprave Ujedinjenih nacija u Kambodži (UNTAC; povlačenje osoblja do novembra-decembra).
 24. 9. - Vlada BiH naređuje sarajevskom HVO da se povuče u kasarne.
 26. 9. - Ispred stožera UNPROFOR-a u Zagrebu se podiže Zid boli (→ spomenik Glas hrvatske žrtve - Zid boli iz 2004). Prosvjeduje se protivu produženja mandata mirovnjaka.
 26. 9. - Biosfera 2: nakon dve godine je završen eksperiment zatvorenog eko-sistema u Arizoni.
 27 - 28. 9. -  U opsjednutom Sarajevu održan Drugi Bošnjački sabor na kome Stranka demokratske akcije odlučuje da se za Muslimane koristi historijsko ime Bošnjaci; odbačen mirovni plan, osim ako se ne vrati sva zemlja sa ranijom muslimanskom većinom. Izetbegović misli da je bolji pravedan rat nego nepravedan mir.
 27. 9. -  Fikret Abdić proglasio Autonomnu pokrajinu Zapadna Bosna (Velika Kladuša i okolina).

 27. 9. - Rat u Abhaziji okončan padom Suhumija u ruke abhaskih separatista - Pokolj u Suhumiju i  veliki broj gruzinskih izbeglica. Gruzija optužuje Rusiju za umešanost. Zbačeni predsednik Zvijad Gamsahurdija se vratio u zemlju 24-tog, osniva "vladu u izganstvu" u zapadnom gradu Zugdidi.
 28. 9. - Blokiran "Beli dom", zgrada ruskog parlamenta.
 28. 9. - Eksplozija bombe u sjedištu Dalmatinske akcije u Splitu.
 28. 9. - SPS optužuje Šešelja za fašizam, nasilje i primitivizam nakon što je tražio glasanje o poverenju premijeru Šainoviću (početkom meseca formirao i "vladu u senci").
 29. 9. - Parlament BiH ima stav o mirovnom planu kao i bošnjački sabor (i srpski i hrvatski parlament zatim povlače ranije ustupke muslimanskoj strani).
 30. 9. - Laturski zemljotres na jugozapadu Indije, u državi Maharaštra - 9.748 mrtvih.

Oktobar/Listopad 
 1. 10. - SRJ: denominacija dinara, skinuto šest nula. Izdate novčanice od 5.000 dinara (Nikola Tesla) i 10.000 dinara (Vuk Karadžić).
 1. 10. - Stabilizacijski program u Hrvatskoj: devalvacija hr. dinara od 21% na 4444 HRD za DEM, povlačenje 2/3 novčanica iz opticaja - oborena je četvorocifrena inflacija.
 1. 10. - Skupština bosanskih Hrvata u Neumu daje dve sedmice roka Srbima i Bošnjacima da prihvate plan, ili ništa od ustupaka na moru.
 2. 10. - Skupština bosanskih Srba u Banjaluci povlači ustupke Bošnjacima (npr. izlaz na Savu kod Brčkog).
 3. 10. - Izbile borbe u bihaćkoj enklavi između 5. korpusa i Abdićevih pristalica.
 3. 10. - HV granatira Đevrske, Gornji Zemunik i Benkovac.
 3- 4. 10. - Bitka u Mogadišu, deo Operacije Gothic Serpent: pokušaj hvatanja dvojice Aididovih pomoćnika se pretvorio u okršaj između američkih specijalaca i somalskih pobunjenika u somalskom glavnom gradu Mogadisciu. Oborena su tri helikoptera Black Hawk, po čemu je događaj najpoznatiji (→ Black Hawk Down), tela Amerikanaca su vučena ulicama.
 3. 10. - Ruska ustavna kriza: Prokongresna gomila zauzela gradonačelnikovu kancelariju u Moskvi i krenula na TV centar Ostankino, gde je odbijena uz preko 60 žrtava.
 3. 10. - Heydər Əliyev, predsednik skupštine i v.d. šefa države, izglasan je za predsednika Azerbejdžana (do smrti 2003).

 4. 10. - Jeljcin je ujutru proglasio vanredno stanje u Moskvi, Kongres se predao nakon tenkovskog granatiranja i pogibije većeg broja ljudi. 
 4. 10. - Rezolucija 871 usvojena nakon nekoliko dana ruskog protivljenja zbog povezivanja Srbije: mandat UNPROFOR-a u Hrvatskoj produžen za šest meseci, izričito pomenuto pravo da se može braniti, od RSK se očekuje da pregovara sa hrvatskom vladom.
 5. 10. - Rezolucijom 872 je osnovana misija UNAMIR za sprovođenje mirovnog sporazuma u Ruandi (do 1996).
 6. 10. - Hrvatska: HSLS i IDS napustili Sabor zbog pristranosti radija i televizije.
 7. 10. - UN optužuje HV za politiku spržene zemlje i arbitrarna ubistva u Medačkom džepu.
 9. 10. - Na prvom samitu šefova država i vlada Saveta Evrope doneta Bečka deklaracija; predviđeni reforma Evropskog suda za ljudska prava i nova prava za manjine.
 10. 10. - Izbori u Grčkoj, pobeđuje opozicioni PASOK, novi premijer od 13. 10. Andreas Papandreu (do 1996).
 13. 10. - Nemac Ginter Parhe kažnjen uslovno za ranjavanje Monike Seleš.
 13. 10. - Obnovljene sankcije Haitiju, pošto se ometa dolazak mirovne misije (prema sporazumu iz jula, zbačeni predsednik Aristide se trebao vratiti u zemlju do kraja ovog meseca).
 15. 10. - Izdata novčanica od 50.000 dinara (Njegoš).
 15. 10. - VRS ponovo granatira Sarajevo, prvo jače granatiranje od letos, prekinuta struja (ARBiH granatirala Vogošću 14. 10.). Trupe APZB nakratko ušle u Cazin.
 oktobar - Jake borbe između ARBiH i HVO oko Mostara, Vareša i drugde u centralnoj Bosni. Borbe su i oko Maglaja, Tešnja itd.
 oktobar - Građanski rat u Gruziji: pristalice Zvijada Gamsahurdije zauzimaju nekoliko mesta ali ih vlada Eduarda Ševarnadzea suzbija uz rusku pomoć. Gruzija će u decembru ući u ZND (do 2008/09).
 16. 10. - Drugi opći sabor HDZ, Franjo Tuđman ostaje na čelu stranke, umjereni Jure Radić je glavni tajnik, nasuprot desničarima.
 18. 10. - Christopher šalje demarš Miloševiću sa pretnjom NATO udarima povodom novih dejstava na Sarajevo.

 18. 10. - Ofanziva ARBiH na varešku opštinu, Pokolj u Kopijarima.
 19. 10. - Benazir Bhutto po drugi put postaje premijer Pakistana (do 1996).
 19. 10. - Počinju trostrane razmene zarobljenih vojnika i civila u BiH. Oko 6.000 Hrvata beži iz Vareša usled ofanzive ARBiH. Predviđeno je puštanje Bošnjaka iz logora Gabela.
 20. 10. - Slobodan Milošević raspustio skupštinu Srbije kako bi sprečio glasanje o nepoverenju vladi i raspisao izbore za 19. 12..

 20. 10. - Donesen zakon o grbu SRJ.
 20. 10. - Prvi konvoj UNHCR u Tešnju posle više od tri meseca, gde se, kao i iznad Maglaja, ispušta pomoć iz aviona.
 20 - 21. 10. - Ministarski sastanak NATO u Travemündeu u Nemačkoj: SAD predlažu program Partnerstvo za mir, namenjen unapređenju saradnje sa NATO i sigurnosti na istoku Evrope - pokrenut je sledećeg januara (14 članica programa se priključuje NATO 1999-2020).
 21. 10. - Sporazum Fikreta Abdića i Mate Bobana, HVO Bihaća uklopljena u Narodnu odbranu AP Zapadne Bosne. Novo granatiranje Sarajeva, nestalo vode. VRS optužuje ARBiH da je koristila granate sa hlorom kod Zvornika.
 21. 10. - Vojska u Burundiju, pod dominacijom Tutsija, pokušava udar: ubijen je predsednik Melchior Ndadaye, Hutu, prošlog juna prvi izabrani predsednik zemlje. Dolazi do građanskog rata (do 2005).
 22. 10. - "Beogradska deklaracija" Fikreta Abdića i Radovana Karadžića.
 23. 10. - Pokolj u Stupnom Dolu, Bošnjaka od strane HVO.
 25. 10. - Haris Silajdžić, ministar ino. poslova je novi predsednik vlade BiH. U unakrsnoj vatri kod Novog Travnika poginuo danski vozač UNHCR, suspendovani konvoji.
 25. 10. - Predsjednica Dalmatinske akcije Mira Ljubić-Lorger izbačena iz stana od strane vojnika.
 25. 10. - Na kanadskim parlamentarnim izborima do nogu potučena Progresivna konzervativna stranka, a na vlast dolaze liberali na čelu s Jeanom Chrétienom (do 2003).
 26. 10. - Hapšenje Ramiza Delalića Ćele i Mušana Topalovića u Sarajevu; Topalović ubijen pri hapšenju, kao i 17 policajaca i talaca.
 29. 10. - Izdata novčanica od 500.000 dinara (Dositej Obradović). Mesečna inflacija u SRJ 1.896%, godišnja 1,9 milijardi.
 31. 10. - Osnovana Crnogorska pravoslavna crkva, kanonski nepriznata.

Novembar/Studeni 

 1. 11. -  Stupio na snagu Mastrihtski ugovor, iz Evropske zajednice nastaje Evropska unija.
 1. 11. - Uveden turkmenistanski manat umesto rublje, u odnosu 1:500 (zamenjen novim manatom 2009).
 2. 11. - Predsednik Tuđman nudi kulturnu i lokalnu autonomiju Srbima.
 3. 11. - Gen. Enver Hadžihasanović novi načelnik Štaba Vrhovne komande ARBiH umjesto Sefera Halilovića.
 4. 11. - ARBiH povratila Vareš, 12.000 Hrvata pobeglo iz grada.
 4. 11. - U Srbiji uhapšeno 18 radikala iz Četničkog pokreta pod optužbom za krivična dela u Srbiji (među njima i Branislav Vakić).
 4. 11. - Dogovoreno primirje oko Osijeka.
 6. 11. - Razoružanje HVO u Sarajevu, uveden policijski sat.
 7. 11. - Grand Prix Australije: poslednja trka Alaina Prosta pre povlačenja iz F1 i poslednja završena Ayrtona Senne.

 9. 11. - Srušen Stari most u Mostaru, izgrađen 1566.
 9. 11. - Masakr na Trgu ZAVNOBiH-a, granata pogodila improvizovanu školu. Sarajevo granatira i VRS i HVO.
 9. 11. - VRS započinje Operaciju Drina 93 protiv ARBiH u području Olova, Tešnja, Teočaka, kao i Bihaća u februaru - neuspešno. Napad VRS na Nišićku visoravan 9 - 11. 11., zapaljena četiri sela.
 10. 11. - Masakr u ulici Žrtava fašizma, Novi Grad, Sarajevo.
 10 - 11. 11. - Objavljene su verzije web pretraživača Mosaic, 2.0 za UNIX i 1.0 za Windows - do sada je na Windowsu postojao samo brauzer Cello (objavljen u junu).
 12. 11. - Bitka na Bašinom Brdu je uspjeh HVO kod Fojnice.
 12. 11. - Vojislav Šešelj izjavljuje da je policija Srbije bila umešana u rat i pljačku u Hrvatskoj i BiH; mediji bliski vladi optužuju dobrovoljce SRS za ratne zločine.
 13. 11. - Ubijeni gvardijan fojničkog samostana fra Nikica Miličević i vikar fra Leon Migić. HVO na periferiji Fojnice, beži osoblje bolnica u F. i Bakovićima, koje su izložene granatiranju.
 14. 11. - Dogovoreno primirje oko Karlovca.
 15. 11. - Jake borbe HVO i ARBiH oko Gornjeg Vakufa.
 15. 11. - Kazahstanski tenge zamenjuje rublju, u odnosu 1:500. Uzbekistanski som zamenjuje rublju u odnosu 1:1.
 16. 11. - Tuđman obećava podršku Hrvatima u BiH, optužuje Izetbegovića da ratuje za teritoriju i "čistu islamsku državu".
 16. 11. - Snijeg u Sarajevu i regionu, dodatno otežano kretanje humanitarnih konvoja.
 17. 11. - Inauguralna sednica Haškog tribunala.
 17. 11. - Uhapšena trojica makedonskih graničara na granici SRJ, ubrzo pušteni.
 17. 11. - Vojni udar u Nigeriji: ministar obrane gen. Sani Abacha smjenjuje prelaznog predsjednika i zadržava vlast do smrti 1998 - ima neke ekonomske uspjehe, po cijenu kleptokratije i kršenja ljudskih prava.
 18. 11. - Zaraćene strane obećavaju UNHCR-u u Ženevi "suspenziju" borbi radi prolaza humanitarnih konvoja.
 20. 11. - Jakovljev Jak-42 u vlasništvu makedonske kompanije Avioimpex se ruši kraj Ohrida pri čemu gine svih 8 članova posade i 115 od 116 putnika.
 20. 11. - Guardian izveštava da su posmatrači UN primetili dolazak značajnih vojnih snaga iz Hrvatske na bojište kod Gornjeg Vakufa.
 22. 11. - Na TV Beograd emitovana prva "Muzička slagalica", preteča "TV slagalice".
 22. 11. - Susret intelektualaca „Srbi i Hrvati“ u Zagrebu.
 22. 11. - Operacija Provide Santa: iz aviona nad BiH ispuštaju medvediće, igračke, slatkiše, odeću, hranu.
 22. 11. - Armenski dram zamjenjuje rublju.
 23. 11. - Prvi album Snoop Doggy Dogga, Doggystyle.
 24. 11. - Izveštaj Amnesty International-a kritikuje srpsku politiku na Kosovu (učestala hapšenja poslednjih meseci).
 24. 11. - Prvi humanitarni konvoji u centralnoj Bosni od oktobra, već dva dana kasnije nove prepreke.
 29. 11. - 2. 12. - Novi pokušaj pregovora o BiH u Ženevi: franko-nemački predlog za postepeno ukidanje sankcija SRJ u zamenu za dodatne teritorijalne ustupke Bošnjacima u BiH, oko 3% teritorije; razgovara se o vezi Bošnjaka sa morem, što Hrvatska odbacuje; srpska strana traži podelu Sarajeva. Potpisan sporazum o slobodnom pristupu konvoja i upotrebi sile protiv blokiranja.
 29. 11. - Izvanredno stanje u Hrvatskoj zbog velikog snijega - 50 cm u Zagrebu, u Bjelovaru rekordnih 79, u Slavoniji desetak cm.
 29. 11. - Uveden moldavski lej (leu), umesto 1.000 kupona.
 30. 11. - Prikazan film Schindler's List.
 poslednji meseci - Pojačavaju se nasilne deložacije iz stanova u Hrvatskoj koji su pripadali JNA.
 novembar - Zvanično, godišnja inflacija u SRJ iznosi 286 milijardi odsto. Izdanja novčanica od 5.000.000 dinara (Karađorđe, 12-tog), 50.000.000 (Mihajlo Pupin, 19-tog) i 500.000.000 dinara (Jovan Cvijić, 26-tog).

Decembar/Prosinac 

 1. 12. - Zločin u Pohorskoj ulici u Beogradu, majka i sin ubijeni tokom pljačke (ubica osuđen na smrt sledeće godine).
 1. 12. - U Nemačkoj kreće muzički kanal VIVA.
 2. 12. - Pablo Escobar, "kralj kokaina", ubijen u okršaju sa policijom u Medellinu. Do 1995. dominira Kartel iz Kalija.
 2. 12. - Yasushi Akashi imenovan za novog specijalnog izaslanika UN, Thorvald Stoltenberg ostaje posrednik.
 5. 12. - Gradonačelnik Beča Helmut Zilk ostao bez dva prsta u eksploziji pisma-bombe, tokom prvog talasa pošiljki ksenofoba Franza Fuchsa.
 6. 12. - Četvoro mrtvih od granate na sarajevskoj pijaci Ciglane. Tuđman kaže da bi razmenio Prevlaku za Neum.
 7. 12. - Umro je Félix Houphouët-Boigny (83), predsednik Obale Slonovače od nezavisnosti 1960; nasleđuje ga predsednik parlamenta Henri Konan Bédié (do vojnog udara 1999).
 7. 12. - Topnički i raketni napad na Biograd na moru.
 8. 12. - Američki predsednik Klinton potpisao Severnoamerički sporazum o slobodnoj trgovini (NAFTA); Kongres ga je usvojio prošlog meseca nakon mnogo diskusije, sa 234:200 u Domu i 61:38 u Senatu (na snazi od Nove godine, zamenjen je sporazumom USMCA 2020). 

 9. 12. - Misija Space Shuttle-a STS-61 završava radove na Svemirskom teleskopu Hubble (prve korigovane slike primljene 20. 12.).
 10. 12. - Id Software lansira video-igru Doom.
 10. 12. - Izdata novčanica od 5.000.000.000 dinara (Đura Jakšić).
 10 - 24. 12. - "Bijeli put za Novu Bilu i Bosnu Srebrenu", humanitarni konvoj za Hrvate u BiH.
 12. 12. - Prvi krug predsedničkih izbora u RSK, najviše glasova dobio Milan Babić, protivnik Slobodana Miloševića (drugi krug 23. 1.).
 12. 12. - U Rusiji istog dana održan referendum o novom ustavu i parlamentarni izbori za tela predviđena tim ustavom, prvi u postsovjetskom periodu. Podržan je ustav sa jakim predsedničkim ovlašćenjima ali su izabrane Državna duma i Savjet federacije s većinom Jeljcinovih protivnika. Najviše glasova (23%) dobila je partija Vladimira Žirinovskog.
 12. 12. - Umro mađarski premijer József Antall, preuzima Péter Boross (do jula).
 13. 12. - Kazahstanski Madžlis se odriče 100 nuklearnih raketa na svojoj teritoriji.
 14. 12. - Masakr na Obali, na raskršću ulica Gimnazijska i Obala Kulina bana, ispred OŠ "Safvet-beg Bašagić" u Sarajevu.
 14. 12. - U Alžiru, kod Blide, ubijeno 12 radnika hrvatske Hidroelektre iz Hrvatske i BiH.

 15. 12. - Posle sedam godina uspešno okončana Urugvajska runda o GATT-u. Sledi Marakeški sporazum u aprilu i Svjetska trgovinska organizacija od 1995.
 15. 12. - Rat za Nagorno-Karabah: Azerbejdžan pokreće Kalbadžarsku operaciju za povratak tog okruga - u početku napreduju ali su odbijeni protivnapadom u februaru.
 15. 12. - Dovršeno rušenje džamija u Banjaluci.
 16. 12. - Šest zemalja EZ uspostavilo diplomatske odnose sa Makedonijom, grčki premijer Andreas Papandreu preti blokadom te zemlje zbog spora oko imena.
 16. 12. - ARBiH zauzela nekoliko stotina metara u Rajlovcu i Grbavici. Humanitarni konvoj je stigao u Goražde posle nekoliko nedelja odugovlačenja.
 17. 12. - Izdata novčanica od 50.000.000.000 dinara (Miloš Obrenović).
 18. 12. - Otvoren MGM Grand Las Vegas sa 5.044 soba u glavnoj zgradi, tada najveći hotel na svetu.
 19. 12. -  Vanredni izbori za skupštinu Srbije: SPS 123, DEPOS 45, SRS 39, DS 29, DSS 7 mesta (od 250). Radikal Aleksandar Vučić (23) prvi put je izabran za poslanika.
 20. 12. - Osnovan Ured Visokog povjerenika za ljudska prava UN-a, prvi povjerenik je Ekvadorac José Ayala Lasso (1994-97).
 20. 12. - Generalna skupština UN poziva na kraj neprijateljstava u BiH i ukidanje embarga na oružje sa 109 za i 57 uzdržanih glasova (SAD za, ostale zapadne zemlje uzdržane).
 20 - 22. 12. - Nova runda pregovora u Ženevi: Tuđman i Milošević se složili da ponude trećinu BiH Bošnjacima, dogovoreno božićno primirje (ne poštuje se).
 21. 12. - Departman obrane SAD uvodi politiku Don't ask, don't tell za službu seksualnih manjina (ukinuta 2011).
 22. 12. - HVO zvanično pretvara logor u Gabeli u tranzitni logor - zatvorenika ima do aprila.
 22 - 23. 12. - Ofanziva ARBiH, Pokolj u Križančevu Selu kod Viteza.
 23. 12. - Nakon velikih padavina dolazi do stogodišnje poplave na Rajni.

 24. 12. - Izdata novčanica od 500.000.000.000 dinara (Jovan Jovanović Zmaj), najviši apoen hiperinflacije u SRJ 1992-94.
 25. 12. - Sarajevo bez struje.
 29. 12. - Argentina mijenja ustav kako bi predsjedniku Carlosu Saulu Menemu omogućila drugi mandat, izbrisala obavezni uvjet prema kome da predsjednik mora biti rimokatolik.
 29. 12. - Peruanski predsednik Alberto Fujimori potpisao novi ustav koji mu daje veća ovlašćenja i mogućnost reizbora.
 30. 12. - SRJ: Savezni zavod za statistiku objavljuje da će mesečna inflacija dostići milion posto do kraja godine.
 31. 12. - Smrću Zvijada Gamsahurdije i formalno okončan Građanski rat u Gruziji.
 31. 12. - Uvedena taksa za putovanje iz SRJ, osim u RS i RSK: 10 maraka po osobi, 30 po kolima.
 decembar - Rat u Bosni i Hercegovini: borbe se nastavljaju u okolini niza mesta: Gornji Vakuf, Mostar, Teočak, Sarajevo, Maglaj, Tešanj, Doboj, Goražde, Olovo, Gradačac, Fojnica, Vitez, Kiseljak, Busovača, Novi Travnik...

Kroz godinu 
 U SR Jugoslaviji jedna od najvećih hiperinflacija u istoriji (pred kraj godine izdata novčanica od 500.000.000.000 dinara). Slično je i sa valutama BiH, R. Srpske i R. S. Krajine, te, manje drastično, Hrvatske.
 Izdata knjiga "100 najznamenitijih Srba", uključenje Milana Nedića izaziva najviše kontroverzi.

Rođenja 

 2. 1. - Amela Terzić, atletičarka
 12. 1. - Zayn Malik, član One Direction
 26. 1. - Teodor fon Burg, srpski matematičar
 27. 1. - Filip Zubčić, skijaš 
 24. 2. - Ante Vukičević, vaterpolist 
 28. 2. - Emmelie de Forest, danska pjevačica
 4. 3. - Bobbi Kristina Brown, pevačica, kćerka Whitney Houston († 2015)
 5. 3. - Harry Maguire, fudbaler 
 12. 3. - Teodora Pušić, odbojkašica 
 15. 3. - Aleksandra Krunić, teniserka
 15. 3. - Paul Pogba, fudbaler
 6. 5. - Uroš Kovačević, odbojkaš
 7. 5. - Ajla Tomljanović, hrvatsko-australska tenisačica
 13. 5. - Romelu Lukaku, belgijski fudbaler 
 13. 5. - Stefan Kraft, austrijski skijaški skakač
 14. 5. - Kristina Mladenovic, francuska teniserka
 26. 6. - Ariana Grande, pevačica 
 4. 7. - Mate Pavić, tenisač
 5. 7. - Luka Cindrić, rukometaš 
 26. 7. - Taylor Momsen, glumica, muzičarka
 28. 7. - Harry Kane, engleski fudbaler 
 7. 8. - Velimir Stjepanović, plivač
 7. 8. - Francesca Eastwood, model, TV osoba, Clintova kćerka
 17. 8. - Ivan Horvat, skakač motkom
 26. 8. - Marko Livaja, nogometaš 
 21. 9. - Ante Rebić, nogometaš
 30. 9. - Jovana Jakšić, teniserka
 29. 10. - Sara Jovanović, pevačica
 22. 11. - Adèle Exarchopoulos, francuska glumica
 22. 11. - Ammar Borančić, crnogorski političar
 22. 12. - Meghan Trainor, kantautorka

Smrti

Januar/Siječanj 
 2. 1. - Rudi Supek, hrvatski filozof, sociolog i pedagog (* 1913.)
 6. 1. - Dizzy Gillespie, džez trubač, kompozitor (* 1917)
 6. 1. - Rudolf Nurejev, plesač (* 1938)
 8. 1. - Hakija Turajlić, bosanski političar i ekonomista (* 1936)
 8. 1. - Neca Jovanov, srpski sociolog (* 1928)
 8. 1. - Boro Begović, glumac (* 1932)
 16. 1. - Đoko Slijepčević, istoričar i teolog (* 1907)
 20. 1. - Audrey Hepburn, američka filmska i kazališna glumica (* 1929.)
 20. 1. - Marko Rothmüller, operni pjevač (* 1908)
 27. 1. - Srđan Aleksić, stradao braneći sugrađanina (* 1966)
 30. 1. - Aleksandra Karađorđević, udovica Petra II (* 1921)
 30. 1. - Ahmet Obradović, kazališni redatelj (* 1946)

Februar/Veljača 
 1. 2. - Predrag Tomanović, glumac (* 1964)
 1. 2. - Jan Beran, bh. snimatelj, pisac (* 1927)
 5. 2. - Joseph L. Mankiewicz, filmski režiser, scenarista, producent (* 1909)
 6. 2. - Arthur Ashe, teniser (* 1943)
 9. 2. - Milan Jović, pukovnik VRS (* 1951)
 11. 2. - Desanka Maksimović, srpska pjesnikinja (* 1898.)
 14. 2. - Veljko Milanković, komandant bataljona "Vukovi s Vučjaka" Vojske RS (* 1955)
 20. 2. - Ferruccio Lamborghini, industrijalac (* 1916)
 24. 2. - Bobby Moore, fudbaler (* 1941)
 26. 2. - Branislav Đurđev, historičar (* 1908)
 27. 2. - Lillian Gish, glumica (* 1893)

Mart/Ožujak 
 3. 3. - Albert Sabin, kreator oralne vakcine za polio (* 1906)
 4. 3. - Tomislav Ivčić, hrvatski pjevač (* 1953.)
 12. 3. - Wang Zhen, potpredsednik NR Kine (* 1908)
 13. 3. - Pavle Vasić, srpski slikar, istoričar umetnosti, kritičar (* 1907)
 15. 3. - Živan Milić, narodni pevač (* 1937)
 17. 3. - Edo Kovačević, hrvatski slikar (* 1906.)
 20. 3. - Spomenko Gostić, vojnik VRS (* 1978)
 21. 3. - Vartkes Baronijan, kompozitor, urednik TV Beograd, profesor (* 1933)
 26. 3. - Taško Načić, srpski glumac (* 1934)
 30. 3. - Richard Diebenkorn, američki slikar (* 1922)
 31. 3. - Brandon Lee, glumac (* 1965)

April/Travanj 
 8. 4. - Stole Aranđelović, srpski glumac (* 1930)
 10. 4. - Chris Hani, južnoafrički političar (* 1942)
 17. 4. - Turgut Özal, predsednik Turske (* 1927)
 17. 4. - Dušan Čalić, učesnik NOB, pravnik, narodni heroj (* 1918)
 19. 4. - David Koresh, vođa sekte Branch Davidians (* 1959)
 20. 4. - Cantinflas, meksički glumac i komičar (* 1911)
 23. 4. - Cesar Chavez, aktivista za prava meksičkih Amerikanaca (* 1927)
 28. 4. - Momčilo Gavrić, najmlađi podoficir I svetskog rata (* 1906)
 29. 4. - Mick Ronson, rok gitarista (* 1946)

Maj/Svibanj 
 1. 5. - Pierre Bérégovoy, bivši premijer Francuske (* 1925)
 1. 5. - Ranasinghe Premadasa, predsednik Sri Lanke (* 1923)
 3. 5. - Marija Danira, glumica (* 1915)
 4. 5. - Sabrija Tabaković, starješina ARBiH (* 1957)
 6. 5. - Stevan Živadinović, Vane Bor, srpski slikar (* 1908)
 20. 5. - Stevan Bodnarov, srpski slikar i vajar (* 1905)
 20. 5. - Dragoljub Janošević, šahovski velemajstor (* 1923)
 25. 5. - Horia Sima, bivši lider rumunske Gvozdene garde (* 1907)
 25. 5. - Josip Lešić, teatrolog, pozorišni i filmski reditelj (* 1929)

Jun/Lipanj 
 3. 6. - Dragoljub Trailović, srpski novinar (* 1925)
 4. 6. - Kata Rogić, naivna umjetnica u slami (* 1913)
 7. 6. - Dražen Petrović, hrvatska košarkaška legenda (* 1964.)
 13. 6. - Gajo Petrović, hrvatski filozof. (* 1927.)
 15. 6. - John Connally, američki političar (* 1917)
 17. 6. - Safet Zajko, starješina ARBiH (* 1959)
 19. 6. - William Golding, britanski književnik i nobelovac (* 1911.)
 22. 6. - Pat Nixon, bivša Prva dama SAD (* 1912)
 28. 6. - Đorđe Lazarević, građevinski inženjer (* 1903)

Jul/Juli/Srpanj 
 2. 7. - Fred Gwynne, glumac (* 1926)
 3. 7. - Novica Čanović, skakač u vis (* 1961)
 12. 7. - Antun Šoljan, hrvatski književnik (* 1932.)
 15. 7. - Boža Ilić, slikar (* 1919)
 18. 7. - Jean Negulesco, filmski režiser (* 1900)
 20. 7. - Jasmina Kodžaga, slikarka (* 1965)
 23. 7. - Dalibor Cvitan, hrvatski književnik i književni kritičar (* 1934.)
 26. 7. - Matthew Ridgway, general SAD (* 1895)
 27. 7. - Enver Šehović, starješina ARBiH (* 1967)
 31. 7. - Baudouin, kralj Belgijanaca (* 1930)

Avgust/August/Kolovoz 
 7. 8. - Tatomir Anđelić, matematičar, akademik (* 1903)
 16. 8. - Stewart Granger, glumac (* 1913)
 30. 8. - Miloš Žutić, glumac (* 1939)
 30. 8. - Richard Jordan, glumac (* 1937)

Septembar/Rujan 
 4. 9. - Hervé Villechaize, glumac (* 1943)
 5. 9. - Radmila Karađorđević, udovica Đorđa Karađorđevića (* 1907)
 12. 9. - Raymond Burr, kanadski glumac (* 1917)
 14. 9. - Danilo Dajković, umirovljeni mitropolit crnogorsko-primorski (* 1895)
 16. 9. - Rok Petrovič, skijaš (* 1966)
 20. 9. - Erich Hartmann, letački as iz II svetskog rata (* 1922)
 23. 9. - Tomislav Kraljačić, historičar (* 1936)
 24. 9. - Bruno Pontecorvo, nuklearni fizičar (* 1913)
 24. 9. - Ian Stuart Donaldson, frontmen Skrewdriver-a (* 1957)
 27. 9. - Milan Muškatirović, vaterpolista, profesor TMF (* 1934)
 27. 9. - Jimmy Doolittle, američki general (* 1896)

Oktobar/Listopad 
 1. 10. - Georg Stanković Žorž, srpski gangster
 7. 10. - Cyril Cusack, glumac (* 1910)
 7. 10. - Radojica Nikčević, beogradski biznismen (* 1948)
 9. 10. - Marijan Lovrić, glumac (* 1915)
 20. 10. - Milan Konjović, srpski slikar i akademik (* 1898)
 21. 10. - James Leo Herlihy, književnik, glumac (* 1927)
 21. 10. - Melchior Ndadaye, predsednik Burundija (* 1953)
 24. 10. - Bahrija Nuri Hadžić, operska pevačica (* 1904)
 25. 10. - Vincent Price, glumac (* 1911)
 25. 10. - Nesib Malkić, starješina ARBiH (* 1961)
 26. 10. - Mušan Topalović, kriminalac, starješina ARBiH (* 1957)
 27. 10. - Slavko Zlatić, hrvatski skladatelj (* 19910.)
 31. 10. - Federico Fellini, talijanski režiser (* 1920.)
 31. 10. - River Phoenix, američki glumac (* 1970.)

Novembar/Studeni 
 2. 11. - Đuro Kurepa, matematičar, akademik (* 1907)
 3. 11. - Léon Theremin, pronalazač instrumenta teremin (* 1896)
 3. 11. - Vuko Vukadinović, društveno-politički radnik SFRJ i SR Crne Gore (* 1937)
 11. 11. - Dragomir Bojanić Gidra, glumac (* 1933)
 12. 11. - H. R. Haldeman, učesnik skandala Watergate (* 1926)
 novembar - Cvijetin Mijatović, bivši predsednik Predsedništva SFRJ, narodni heroj (* 1913)
 18. 11. - Ante Lambaša, utemeljivač jugo. plivanja i vaterpola (* 1918)
 20. 11. - Emile Ardolino, filmski režiser, koreograf (* 1943)
 22. 11. - Anthony Burgess, književnik (* 1917)
 24. 11. - Dobrila Matić, glumica (* 1922)
 27. 11. - Nikola Vučo, ekonomski istoričar, fotograf (* 1902)

Decembar/Prosinac 
 2. 12. - Pablo Escobar, kolumbijski narko lord (* 1949)
 2. 12. - Sava Andrić, episkop braničevski (* 1939)
 4. 12. - Frank Zappa, američki rock muzičar i kompozitor (* 1940.)
 4. 12. - Petar Vujičić, srpski prevodilac (* 1924)
 4. 12. - Jusuf Prazina, kriminalac, vođa paravojnih formacija (* 1962)
 5. 12. - Milan Đoković, srpski književnik, prevodilac, istoričar književnosti (* 1908)
 6. 12. - Don Ameche, glumac, komičar (* 1908)
 7. 12. - Blaže Koneski, makedonski književnik (* 1921)
 7. 12. - Félix Houphouët-Boigny, prvi predsednik Obale Slonovače (* 1905)
 12. 12. - József Antall, premijer Mađarske (* 1932)
 14. 12. - Myrna Loy, glumica (* 1905)
 18. 12. - Sam Wanamaker, glumac i režiser (* 1919)
 22. 12. - Oto Bihalji Merin, književnik, likovni kritičar i teoretičar (* 1904)
 28. 12. - William L. Shirer, američki novinar i historičar (* 1904.)
 31. 12. - Zvijad Gamsahurdija, bivši predsednik Gruzije (* 1939)

Kroz godinu 
 Sejdo Bajramović, političar (* 1927)
 Đuro Šnajder, književnik (* 1919)
 Tihomir Vlaškalić, ekonomista, društveno-politički radnik SFRJ i SR Srbije (* 1923)
 Jakša Petrić, bivši predsjednik Predsjedništva SR Hrvatske (* 1922)

Nobelove nagrade 
 Fizika: Russell A. Hulse i Joseph H. Taylor Jr. (za otkriće novog tipa pulsara, koje je otvorilo nove mogućnosti za proučavanje gravitacije)
 Kemija: za doprinose razvoju metoda u hemiji na bazi DNK i to Kary Mullis (pronalazak metode polimerazne lančane reakcije) i Michael Smith (fundamentalni doprinosi ustanovljenju lokaciono usmerene mutageneze na osnovu oligonukleotida i njen razvoj za proučavanje proteina)
 Fiziologija i medicina: Richard J. Roberts i Phillip A. Sharp (za otkriće diskontinuiranih gena)
 Književnost: Toni Morrison (koja u svojim romanima, karakterisanim vizionarskom silom i poetskim značajem, oživljava suštinski aspekt američke stvarnosti)
 Mir: Nelson Mandela i Frederik Willem de Klerk (rad na mirnom okončanju režima aparthejda i polaganje osnova za novu demokratsku Južnu Afriku)
 Ekonomija: Robert Fogel i Douglass North (jer su obnovili istraživanje ekonomske istorije primenom ekonomske teorije i kvantitativnih metoda kako bi objasnili ekonomsku i institucionalnu promenu)

Reference

Spoljne veze 
 Deset Miloševićevih godina u deset slika (5) (Vreme) 
  Yugoslavia Events Chronology (University of Texas at Arlington): (januar-jul) 1993  i August-December 1993  (pokriva ex-Yu prostor).

Godine